مقدس نکلس (ناول)

رائیڈر ہیگرڈ کا سنہ 1914ء میں شائع شدہ ناول ہے۔ اس ناول کا اردو ترجمہ کاظم علی خاں نے کیا اور یہ جون 1973ء میں پہلی بار مرزا امیر علی جونپوری نے اردو پبلشرز، لکھنؤ سے شائع کروایا۔

خلاصۂ داستان
اوْلَف آٹھویں صدی عیسوی کا ایک نورس باشندہ، نورس دیوتا اوڈن کے لیے انسانی قربانی کے حق کو چیلنج کرنے کے بعد اپنے وطن سے فرار ہو جاتا ہے۔ وہ قسطنطنیہ پہنچتا ہے تاکہ ملکہ آئرین آگسٹا کو اُس کے بیٹے قسطنطین ششم اور مشرقی رومی سلطنت کے دیگر دشمنوں سے بچا سکے۔ بیزنطہ سے لے کر بالائی مصر کے اہرامی مقابر تک، اولف ایک مسیحی مسافر کے طور پر سامنے آتا ہے جسے ملکہ آئرین کی زناکارانہ پیش قدمیوں کو ٹھکرانا پڑتا ہے۔ ملکہ کی پیشکش رد کرنے پر اسے بینائی سے محروم کر دیا جاتا ہے۔ اولف کی مہمات مشرقی رومی سلطنت کی سازشوں میں گُندھی ہوئی ہیں۔ 

اولف اپنی یادداشتوں کا آغاز ایک قطبی ریچھ کے شکار سے کرتا ہے، جو اسے عظیم شکاری کی حیثیت سے نمایاں کرتا ہے۔ بعد ازاں وہ اپنے پچھلے جنم کی قبر کھود کر ایک نکلس (ہار) نکالتا ہے۔ نکلس کا ایک حصہ ایک ممی کے ساتھ دفن ہے جو قدیم مصر کے ایک فرعون کے مقبرے میں موجود ہے۔ مہماتی ناول یہ دکھاتا ہے کہ کس طرح یہ دونوں واقعات پچھلے اور اگلے جنم آپس میں جوڑ دیتے ہیں۔

 حوالہ جات 

زمرہ:رائیڈر ہیگرڈ کے ناول
زمرہ:1914ء کے برطانوی ناول